Komisijos komunikatas Tarybai ir Europos Parlamentui - Į biudžetą neįtrauktos buvusios Komisijos parduotuvės „Economat“ banko sąskaitos /* KOM/2008/0692 galutinis */





[pic] | EUROPOS BENDRIJŲ KOMISIJA | Briuselis, 12.11.2008 KOM(2008) 692 galutinis KOMISIJOS KOMUNIKATAS TARYBAI IR EUROPOS PARLAMENTUI Į biudžetą neįtrauktos buvusios Komisijos parduotuvės „Economat“ banko sąskaitos KOMISIJOS KOMUNIKATAS TARYBAI IR EUROPOS PARLAMENTUI Į biudžetą neįtrauktos buvusios Komisijos parduotuvės „Economat“ banko sąskaitos 1. ĮVADAS Iki 2000 m. darbuotojams skirtos parduotuvės (toliau – „Economat“) apskaita nebuvo įtraukta į biudžetą, o sąskaitos laikytos privačiame banke. „Economat“ veiklą prižiūrėjo „Commission Paritaire - Restaurants et Economats“ (CPRE). Tuo metu manyta, kad paprastos biudžeto eilutės ir biudžetinės apskaitos sistemos nebuvo tinkamos pelno siekiančios struktūros, kasdien atliekančios užsakymo, pristatymo, mokėjimo ir pajamų surinkimo operacijas, finansų valdymui. Laikui bėgant susidarė „Economat“ veiklos likutinis perteklius, kuris banko sąskaitose susikaupė ir dėl to, kad ypač veikos pradžioje, kai veiklą vykdė administracija, nereikėjo mokėti nei už nuomą, nei už komunalines paslaugas, šiai veiklai vykdyti neatlygintinai paskirti kai kurie darbuotojai ir suteikta administracinė parama. 2002 m. Komisija nusprendė pakeisti veiklos struktūrą ir po konkurso „Economat“ veiklos administravimas už tam tikrą mokestį perduotas „Delhaize“. „Delhaize“ pradėjus veiklą, jai parduotos „Economat“ atsargos ir tokiu būdu gautos įplaukos taip pat buvo įskaitytos į tas pačias banko sąskaitas. Nuo tada banko sąskaitose toliau kaupėsi palūkanos, o dabar turima bendra apytikslė suma yra 2,7 mln. EUR. 2. PRIEMONIų, KURIų IMTASI DėL ESTAT KRIZėS, POVEIKIS Po ESTAT krizės 2005 m. vasarą Komisijos apskaitos pareigūnas ėmėsi iniciatyvos inventorizuoti visas bankų sąskaitas, kurių apskaitos pareigūnas neatidarė, bet kuriose laikomos Bendrijos lėšos, siekdamas, kad ši nenormali padėtis nesitęstų. Atsižvelgdamas į tuometines aplinkybes apskaitos pareigūnas sprendė, ar lėšas pervesti į biudžetą (jeigu sąskaitos nebebuvo galima pagrįsti), ar įtraukti sąskaitą į Komisijos apskaitą (jeigu sąskaitą reikėtų išsaugoti). Buvusiųjų „Economat“ sąskaitų atveju (taupomoji sąskaita ir čekių sąskaita) padėtis buvo aiški: jų išsaugojimo nebebuvo galima pagrįsti, todėl jas reikėjo uždaryti, o lėšas pervesti į Bendrijos biudžetą. Banke „FORTIS“ laikomos šios sąskaitos (2008 m. birželio 30 d.): - „FORTIS“ 210-0339286–32 27 532 EUR, - „FORTIS“ 047-0610357–16 2 705 824 EUR – iš viso 2 733 356 EUR. Šias sąskaitas kartu tvarko OIB ir DG BUDG, o parašo teisė dėl šių sąskaitų suteikta keliems DG BUDG pareigūnams. 3. Lėšų PANAUDOJIMO BENDRIEJI PRINCIPAI Atsižvelgiant į lėšų sąskaitose šaltinį, t. y. likutinį perteklių, kuris susidarė daugiausia dėl veiklos, susijusios su darbuotojų ir jų šeimos narių išlaidomis, DG ADMIN paprašyta išskirti kelis projektus, kurie tenkintų tokias sąlygas: - projektų pagrindas tenkintų esamų biudžeto eilučių biudžetinio komentaro sąlygas; - projektai būtų socialinio pobūdžio ir tiesiogiai arba netiesiogiai naudingi darbuotojams; - projektams tereikėtų skirti vienkartinę investiciją, o vėlesniais metais nereikėtų lėšų nei tolesnės veiklos biudžeto, nei žmogiškųjų išteklių išlaidoms padengti. 4. KONKRETūS SIūLOMI PROJEKTAI. SPRENDIMų PRIėMIMO PROCESAS 2006 m. rugsėjo mėn. DG ADMIN parengė pirmąjį projektų sąrašą, o 2006 m. lapkričio 6 d. paprašė COPAS nuomonės. COPAS šį prašymą bei pasiūlytų projektų sąrašą apsvarstė ir 2007 m. gegužės 2 d. pateikė savo nuomonę DG ADMIN. COPAS ne tik teigiamai arba neigiamai įvertino kiekvieną projektą, bet taip pat pasiūlė apsvarstyti kelis papildomus projektus. 2007 m. gegužės 15 d. Europos Parlamento pirmininko pavaduotojas, EP narys G. Onesta DG ADMIN pateikė EP kūno rengybos centro visiškos renovacijos projektą ir paaiškino sutartines nuostatas, pagal kurias faktinis centro veiklos administravimas būtų perduotas pagal viešųjų pirkimų procedūrą atrinktai trečiajai šaliai mainais už mokestį su pelno pasidalijimo mechanizmu, o gautą pelną pasidalytų dalyvaujančiosios institucijos. DG ADMIN susidomėjo principu, o laukdamas papildomos informacijos, 2007 m. birželio 6 d. išsiuntė G. Onesta klausimų sąrašą. 2007 m. rugsėjo 24 d. DG ADMIN iš EP administracijos gavo papildomos informacijos, kuria iš dalies atsakyta į klausimus, ir prašymą paaiškinti poziciją dėl galimo dalyvavimo. Tolesni aspektai paaiškėjo po 5 skirsnyje nurodytų sėkmingų konkursų. 2008 m. birželio mėn. DG ADMIN nustatė galutinį keturių projektų sąrašą: vienas iš pradinio sąrašo, dėl kurio COPAS pateikė teigiamą nuomonę, du pasiūlyti paties COPAS ir projektas kartu su EP. Projektas su EP buvo pristatytas 2008 m. birželio 6 d. COPAS ir birželio 24 d. – vietos personalo komitetui (CLP). 5. PROJEKTAI. Ką JIE APIMA IR KIEK JIE KAINUOJA? Keturi projektai ir jiems planuojamos skirti lėšos įrašytos į toliau pateikiamą lentelę. 1 priede pateikiamas trumpas apibūdinimas ir tam numatomos lėšos. 2 priede pateikiamas atmestų projektų sąrašas ir jų atmetimo pagrindimas. Trumpas projekto apibūdinimas | Numatomos lėšos | Parama neįgaliųjų vaikų integracijai dienos priežiūros centruose | 100 000 | Overijse infrastruktūros modernizacija | 500 000 | Darbuotojų darbo sąlygoms gerinti skirta infrastruktūra | 600 000 | EP kūno rengybos centrui skirtas įnašas | 1 500 000 | Iš viso | 2 700 000 | Visi keturi projektai priskiriami darbuotojams skirtų socialinių išlaidų sričiai. Kiek tai susiję su kūno rengybos centru, reikia pabrėžti ne tik tai, kad fizinė sveikata yra svarbus gerų darbuotojų darbo sąlygų komponentas, bet ir tai, kad dėl 1 priede trumpai paaiškinto įplaukų pasidalijimo mechanizmo socialinių veiksmų biudžeto eilutėje kasmet susidarys asignuotosios įplaukos, taip gausindamos šiai veiklai turimus išteklius. Tam tikra EP įgyvendinsimo projekto rizika susijusi su komerciniu projekto įgyvendinamumu ir verslo hipotezėmis. Nors ši rizika daugiausia tenka rangovui, pelno pasidalijimo mechanizmas bus naudingas tiek, kiek projektas bus komerciškai sėkmingas. Dabar garantija šiuo atveju iš esmės yra tik ta, kad svarbus konkurso tvarka atrinktas šios srities dalyvis sutiko su EP pasirašyti sutartį. Taigi, Komisija niekados neturės prisiimti jokios tiesioginės atsakomybės nei statybos ir įrengimo, nei faktinio veiklos vykdymo metu. Iš tikrųjų Komisija ir Europos Parlamentas pasirašys administracinę sutartį, kuria bus nustatytos visos Komisijos teisės (darbuotojams sudarytos naudojimosi sąlygos bus tokios pačios kaip EP darbuotojams sudarytos sąlygos ir pelno pasidalijimo mechanizmas) ir pareigos (lėšų pervedimas). 6. BANKO SąSKAITOS UžDARYMO OPERACIJOS UžBAIGIMAS Patvirtinant nuostatas ir keturis projektus nustatomos šių asignavimų, kurie sudaro asignuotąsias įplaukas pagal Finansinio reglamento 18 straipsnio 1 dalies e punktą, panaudojimo sąlygos. 7. IšVADA Komisija: - patvirtina buvusiosios „Economat“ sukaupto pelno panaudojimą darbuotojams skirtiems socialinių veiksmų projektams finansuoti; - patvirtina pirmiau paminėtus keturis projektus; - patvirtina kiekvienam iš projektų skirsimas numatytas lėšas, detalų įgyvendinimo mechanizmą ir galutinius patikslinimus palikdamas kompetentingam leidimus duodančiam pareigūnui; - bendradarbiaudama su Teisės tarnyba, nurodo DG ADMIN derėtis dėl administracinio susitarimo su Europos Parlamentu dėl Komisijos dalyvavimo EP kūno rengybos centro projekte. 1 PRIEDAS Į biudžetą neįtrauktos buvusios Komisijos parduotuvės „Economat“ banko sąskaitos Projektai 8. PARAMA NEįGALIųJų VAIKų INTEGRACIJAI DIENOS PRIEžIūROS CENTRUOSE 8.1. Apibūdinimas Dienos priežiūros centruose nuolatos laukiama ypatingų poreikių turinčių vaikų. Ypatingi poreikiai reiškia įvairių formų negalią: elgesio sutrikimus ir protinę bei fizinę negalią. Tačiau sprendimas priimti vaiką su negalia arba jo nepriimti priklausys nuo kelių veiksnių, kiekvienas atvejis bus vertinamas kartu su pediatru, švietimo įstaigos psichologais, dienos priežiūros centrų administracija ir tėvais. Galutinis sprendimas bus priimamas kiekvienu atveju atskirai, atsižvelgiant į paties vaiko poreikius, vaikų grupės, su kuria jis bus dienos priežiūros centre, poreikius, vidaus išteklius ir infrastruktūrą bei svarbiausius partnerystės su išorės specializuotomis grupėmis ryšius. Jeigu priimamas teigiamas sprendimas, padėtis reguliariai vertinama, o vaikas gali būti siunčiamas į tinkamesnę įstaigą, jeigu visos dalyvaujančios šalys įvertina, kad atitinkamas dienos priežiūros centras daugiau tinkamai nebetenkina vaiko poreikių. Siekiant veiksmingai lavinti specialių poreikių turinčius vaikus būtinas atitinkamas švietimo darbuotojų grupių mokymas, taip pat reikalinga pritaikyta mokymo medžiaga. 8.2. Lėšų sumos apskaičiavimas ir preliminarus kalendorius Punktas | Išlaidos EUR | Įranga ir žaislai | 20 000 | 195 darbuotojų specialus mokymas ir susijusi mokymo medžiaga (knygos, vaizdo įrašai ir kt.) | 80 000 | Iš viso | 100 000 | Įrangą ir mokymo paslaugas galima užsakyti dar 2008 m. pagal galiojančias pagrindų sutartis. 8.3. Biudžeto eilutė Pajamos: 590 Išlaidos: 26.01.50.04 – Institucijų bendradarbiavimas socialinėje srityje Atsakingas departamentas: DG ADMIN 9. SPORTO IR LAISVALAIKIO įRENGINIų CENTRO OVERIJSE GERINIMAS 9.1. Apibūdinimas Europos institucijų darbuotojai ir jų šeimos nori daugiau naudotis Overijse esančiu Institucijų atvirų sporto įrenginių centru. Personalo komitetas per 2008 m. birželio mėn. surengtą „Etats Généraux“ socialinės politikos klausimais tą dar kartą pabrėžė. Siūloma esamą sporto ir futbolo aikščių dangą keisti naujos kartos įvairioms sporto rūšims tinkama sintetine danga, o aikštes įrengti taip, kad jomis būtų galima naudotis bet kokiu oru, bet kokiu paros metu ir bet kokiu metų laiku – taip skatinti darbuotojų šeimas, kolegų grupes, laisvalaikio būrelius ir pensininkus naudotis centro atvirais ir uždarais įrenginiais. Galiausiai ypatingas dėmesys turėtų būti skiriamas prieigai ir žiūrovams skirtiems įrenginiams bei sanitarijos įrengimams, pritaikytiems neįgaliesiems asmenims. 9.2. Lėšų sumos apskaičiavimas ir preliminarus kalendorius Apskaičiuota, kad OIB techninių paslaugų išlaidos bus 500 000 EUR. Dėl to, kad reikia gauti įvairius vietos įstaigų leidimus, lėšas bus galima panaudoti tik 2009–2010 m. 9.3. Biudžeto eilutė Pajamos: 590 Išlaidos: 26.01.22.03 – Su pastatais Briuselyje susijusios išlaidos Atsakingas departamentas: OIB 10. DARBUOTOJų DARBO SąLYGOMS GERINTI SKIRTA INFRASTRUKTūRA 10.1. Apibūdinimas Komisijos darbuotojai ir ypač laisvalaikio būreliai norėtų naudotis dviem įvairios paskirties salėmis VM2 pastato rūsyje, kurios taip pat yra ir „Foyer“ patalpos. Šios patalpos anksčiau daugiausiai naudotos archyvams, taigi jas reikia iš esmės renovuoti. Būtų galima įrengti vieną didelę 290 m² salę, kuri daugiausiai būtų naudojama aerobikai, nes jai reikia daug erdvės, ir vieną 100 m² salę mažesnių grupių veiklai. Taip pat būtų įrengti dušai ir persirengimo kambariai. Dabar dauguma laisvalaikio būrelių nuomojasi privačiojo sektoriaus arba savivaldybių patalpas. Galimybė naudotis įvairios paskirties salėmis taip pat darytų teigiamą poveikį „Foyer“ ir būtų suderinama su Komisijos politika dėl darbuotojų darbo sąlygų gerinimo. 10.2. Lėšų sumos apskaičiavimas ir preliminarus kalendorius Apskaičiuota, kad OIB techninių paslaugų išlaidos bus 600 000 EUR. 10.3. Biudžeto eilutė Pajamos: 590 Išlaidos: 26.01.22.03 – Su pastatais Briuselyje susijusios išlaidos Atsakingas departamentas: OIB 11. EP KūNO RENGYBOS CENTRUI SKIRTAS įNAšAS 11.1. Apibūdinimas Bendrojo projekto tikslas – renovuoti ir išplėsti esamą Europos Parlamento sporto ir kūno rengybos patalpų plotą (1 375 m²) jį sujungiant su baseino ir relaksacijos plotu (925 m²), įrengiant ir perduodant administruoti išorės rangovui mainais už: - fiksuoto mokesčio mokėjimą (300 000 EUR kvietimuose tekti paraiškas); - pagautės dalį (nuo 10 %, kai pelnas 100 000–200 000 EUR, iki 50 %, kai pelnas daugiau kaip 500 000 EUR); - Komisijos darbuotojams sudarytas naudojimosi ir narystės sąlygas, kurios būtų tokios pačios kaip EP darbuotojams sudarytos sąlygos. Komisija, pervesdama dalį buvusiosios „Economat“ lėšų į EP veiklos biudžetą, galėtų dalyvauti dengiant statybos ir įrangos išlaidas. Dėl šio dalyvavimo tokiu būdu sukauptų pro rata įplaukų dalis būtų įrašyta kaip asignuotosios įplaukos Komisijos administracinio biudžeto socialinei veiklai skirtoje biudžeto eilutėje ir taip būtų toliau prisidedama prie socialiniams tikslams skirtų išlaidų dengimo. 11.2. Lėšų sumos apskaičiavimas ir preliminarus kalendorius Lėšų suma nustatoma politiniu sprendimu dėl dalyvavimo lygio. Siūloma 1 500 000 EUR suma apytiksliai atitinka 30 % apskaičiuotų projekto išlaidų, kaip patvirtino EP biuras. Centro veiklą administruosiantis rangovas atrinktas konkurso būdu, paskelbtas konkursas renovacijos darbams atlikti, kad darbai būtų užbaigti iki 2009 m. pabaigos. Tačiau pačią lėšų sumą EP būtų galima pervesti dar 2008 m., atsižvelgiant į tai, kada bus pasirašytas administracinis susitarimas. 11.3. Biudžeto eilutė Pajamos: 590 Išlaidos: - EP skirtas įnašas : 26.01.50.04 – Institucijų bendradarbiavimas socialinėje srityje - Metinės asignuotosios įplaukos : 26.01.50.04 – Institucijų bendradarbiavimas socialinėje srityje Atsakingas departamentas: DG ADMIN 2 PRIEDAS Į biudžetą neįtrauktos buvusios Komisijos parduotuvės „Economat“ banko sąskaitos Atmesti projektai 12. KOMISIJOS KūNO RENGYBOS CENTRAS Turimų lėšų nepakanka esamoms patalpoms ir įrangai pakeisti, kad kūno rengybos centras būtų perspektyvus komerciniu požiūriu. Bendros sumos arba net jos dalies nebūtų galima padengti, nes reikia atrinkti ir kitų projektų. 13. VALGYKLų IR RESTORANų ATNAUJINIMAS Personalo atstovų teigimu, šios išlaidos turi būti dengiamos įprastais OIB biudžetiniais ištekliais ir jų argumentui pritarta. 14. DUšų įRENGIMAS į DARBą DVIRAčIAIS VYKSTANTIEMS DARBUOTOJAMS Personalo atstovų teigimu, šios išlaidos turi būti dengiamos įprastais OIB biudžetiniais ištekliais ir jų argumentui pritarta. 15. VIETOS įDARBINIMO AGENTūRų įKURDINIMAS PAGRINDINIUOSE KOMISIJOS PASTATUOSE Šios vietos įdarbinimo agentūros platina „Titre-services“, „Dienstencheques“, kuriuos naudojant galima teisėtai, o ne juodojoje ar pilkojoje rinkoje, pirkti namų ūkio paslaugas. Tokioms agentūroms reikia vietos, patogumų ir darbuotojų, todėl vėliau susidaro papildomų išlaidų, taigi nesilaikoma vieno iš kriterijų – vienkartinė investicija be tolesnių papildomų išlaidų. 16. ETTERBEEK LIGONINėS įSIGIJIMAS Įsigytą ligoninę būtų galima paversta įvairios paskirties centru, kuriame būtų pagyvenusių ir neįgalių žmonių namai, veikų darželis, dienos priežiūros centras ir vieta laisvalaikio būrelių susitikimams. Akivaizdu, kad tokio centro veiklai administruoti kasmet reikėtų didelių išlaidų, taigi nesilaikoma vieno iš kriterijų – vienkartinė investicija be tolesnių papildomų išlaidų. 17. VIETų REZERVAVIMAS NEGALIą TURINTIEMS SUAUGUSIEMS IšLAIKYTINIAMS Dotacijos pobūdžio įnašu atskiriems institutams arba atsakingoms agentūroms Briuselyje bei trijose bendruomenėse (flamandų, prancūzų ir vokiečių), dirbantiems arba į pensiją išėjusiems ES darbuotojams būtų teikiama pirmenybė įkurdinant savo negalią turinčius išlaikytinius suaugusius. Nors iš pradžių schema atrodė daug žadanti, galiausiai jos nebūtų galima įgyvendinti iš esmės dėl atitinkamų Belgijos institucijų nenoro priimti Komisijos pasiūlymą.